
HUNTO NOS TA 
INVENCIBEL. 


Famia y amistadnan 

ta e fuente di unda nos 
ta saca tur nos forsa. 
Duna sosten durante e 
tempo aki por ta un reto 
pa nan. Laga nos honra 
nan durante cu nan ta 
cuida esnan cu ta 


pasando den e proceso. A OCTO B A 


AN LUNA DI CONSCIENTISACION DI 


AN CANCER NA PECHO 


#closethecaregap 

Cuelyn Wever- Úrves 


PROME MINISTER 


Danki na e union cu semper a reina den comunidad 


PAIS ARUBA LO SIGUI PADILANTI CU 
POSITIVISMO, FE Y PERSEVERANCIA 


Na final di conferencia di prensa di | 
Gobierno di Aruba, Prome Al | 

Evelyn Wever-Croes a duna un 
declaracion di ciere, na unda el a 
expresa e importancia di ta un pueblo 
uni, enfatisando cu den bida, no ta tur 
ora bo ta haya loke bo kier, pero esaki 
no ta motibo pa give up. 


Prome Minister a expresa cu Gobierno 
di Aruba por ta decepciona di e forma 
con e negosacionnan a bay, pasobra 
como pais den Reino, Aruba lo a spera 
un trato diferente, pero cu apesar di e 
trato ricibi, pais Aruba no lo kibra. 


"Nos comunidad ta consisti di | 
hendenan fuerte, resiliente y uni, cu ta 
e arma pa yuda e pais sigui bay dilanti. ; 
Awe mi ta para aki hunto cu mi colega 
Minister di partido Raiz, Ursell Arends, | 
pa ilustra e union. 

Aruba a enfrenta tanto reto den su 
historia cortico, pero a sa di enfrenta | 
nan y surpasa nan danki na e union | 
cu semper a reina den comunidad, y e hr 
amor cu cada ciudadano tin pa e pida PAA 
baranca aki. Ban laga e union y amor [ES 
cu cada un di nos tin pa pais Aruba, 
determina nos pasonan padilanti. f s 
Esaki sigur tabata un experiencia fi 
mas, y awor cu mas forsa, nos lo f 
sigui padilanti, cu positivismo, cu fe | 
y perseverancia, y nos sa cu nos lo 
logra", Prome Minister a expresa. MN 

PROME MINISTER TA GRADICI SRA MILDRED 
SCHWENGLE PA REPRESENTA ARUBA COMO 
STAATSRAAD DEN CONSEHO DI ESTADO DI 


REINO DESDE 2017 


Dialuna ultimo, Prome Minister 
Evelyn Wever-Croes a reuni 
cu señora Mildred Schwengle. 
Manera ta conoci, Gobierno 
di Aruba na 2017 a nombra 
señora Mildred  Schwengle 
como Staatsraad, den Conseho 
di Estado di Reino (Raad van 
State), pa representa Aruba. 
Entre otro e trabounan ta consisti 
di duna conseho riba tratadonan, 
riba relacion den Reino, riba ; 
leynan di Reino (rijkswetten), 
na momento cu e partidonan 
den Reino no por yega na otro, 
y tambe na momento di trata 
supervision financiero. 


Señora Schwengle a expresa di | 
ta sumamente honra, di a wordo 
nombra como representante di 
Aruba den un posicion asina 
importante, y cu e nombracion 
aki ta e honor di mas grandi den 
su bida profesional. Tambe, el a indica cu e ta hopi agradeci 
pa e bunita combersacionnan cu semper e tabata tin cu Prome señora Schwengle pa e bon trabou cu el a eherce 
Minister, y e oportunidad di a traha di cerca cu ne den un bon durante tur su añanan den e posicion di Staatsraad, 
ambiente. Tambe e ta gradici, Gobierno di Aruba, Parlamento, reprsentando Aruba dignamente den Conseho di 
tur su coleganan, y tur otro instancia, pa e sosten brinda na su 
persona den e ultimo añanan. MN 


Prome Minister Evelyn Wever-Croes ta gradici 


Estado di Reino, y ta dese'e hopi exito den futuro. 

MINISTER 


Diahuebs atardi, Minister Endy 
Croes hunto Minister President 
Evelyn Wever -— Croes y 
Parlamentarionan; Sr. Hendrik 
Tevreden, Sra. Shailiny Tromp 
- Lee, Sra. Darlaine Guedez - 
Erasmus, Sr. Ricky Hoek y Sra. 
Setty Christiaans — Yarzagary 
a haci un bishita oficial na 
Compleho Deportivo Guillermo 
Prospero Trinidad y a presencia 


PUEBLO DI ARUBA TA 
CORDIALMENTE INVITA PA BIN 
APOYA SELECCION DI ARUBA DEN 


CONCACAF NATIONS LEAGUE 
Diasabra, 14 di october 2023, 3 or di atardi, Aruba ta 
Ñ enfrenta US Virgin Islands na cas 


entrenamento di nos Seleccion 
Masculino. Seleccion di Aruba 
ta preparando pa hunga su 
“home games” na cas despues 
di shete aña. 


Minister Endy Croes a indica 
cu e stadion ta den pleno 
renobacion y no ta cla ainda, 
pero FIFA a aproba e yerbe 
artificial y a haci algun excepcion pa e weganan clasificatorio 
di CONCACAF Nations League tuma luga na stadion Dakota 
despues di sheta (7) aña. Desde aña 2016, e stadion 
tabata desaproba pa FIFA y Aruba no por a hunga weganan 
clasificatorio na cas y mester a bay den exterior pa haci esaki. 
Pues, e mandatario di Deporte ta invita Pueblo di Aruba pa bin 
apoya Seleccion Masculino di Aruba den CONCACAF Nations 
League, diasabra, 14 di october 2023 na Compleho Deportivo 
Guillermo Prospero Trinidad na Dakota pa 3 or di atardi. 

Despues di shete (7) aña Aruba por bay disfruta y apoya 


Seleccion di Aruba na cas atrobe, den un stadion cu ta 
cumpliendo cu tur standard internacional pa FIFA. Pa finalisa, 
Minister Endy Croes ta desea Seleccion di Aruba hopi exito den 
CONCACAF Nations League. Cu disciplina, deseo, dedicacion 
y determinacion ta logra. 


2 


October ta luna di conscientisacion di 
cancer na pecho. 

Laga nos uni pa comparti conocemento, 
sosten y speransa. 


y 
A 

Recientemente e entrepreneur Arubiano den produccion di 
biña Hubert Yarzagaray a haci un viahe di estudio na e region di 
Treviso na ltalia. E biahe aki a keda realisa door di cooperacion 
entre e embahada di Italia na Hulanda y Gabinete di Minister 
Plenipotenciario na Hulanda. 


Durante tres dia Hubert Yarzagaray a bishita diferente localidad 
cu ta produci biña. Asina ela haya un presentacion di Consorzio 
di Tutela della DOC Prosecco, unda a enfoca riba e origen di e 
biña prosecco, tipo y estilo di prosecco. 


Na Villa Sandi e presentacion a mustra riba e mixto di tradicion 
y innovacion den produccion di biña, unda ta haci uso di 
practicanan sostenibel. Villa Sandi ta propietario di e famia 
Moretti Polegato. 


Y HE DI rro AA ; 


Un otro dia sr. Yarzagaray a bishita Giusti Wines cu ta un 
productor di biña prosecco cu ta basa riba desaroyanan 
sostenibel sea esaki ta social, economico of medio ambiental. 
E programa a termina cu un bishita na Cantina Pizzolato, un 
productor di biña organico desde 1991. 


Minister Plenipotenciario mr. Ady Thijsen a bisa di ta contento 
pa mira cu e biahe aki tabata exitoso. 


‘Esaki ta un di e pasonan concreto cu nos por a logra cu 
embahada di Italia. Mi ta hopi agradecido na e cooperacion cu 
nan a brinda pa haci e biahe aki posibel y cu e oportunidad pa 
un entrepreneur di Aruba engrandese su conocimento riba e 
tereno di biña na e pais productor di biña mas grandi di mundo,’ 
asina Minister Thijsen a declara. 


HUNTO NOS TA 
INVENCIBEL. 


EE. cada lucha contra cancer, 


tin heroenan berdadero - e cuidadornan. 


Cu dedicacion incansabel y amor 
infinito, nan ta brinda e sosten esencial 
cu ta duna pashentnan e forsa pa lucha 
cu curashi. 


Cuidadornan no ta ofrece solamente 
cuido fisico, sino tambe forsa emocional, 
alumbrando e momentonan mas scur, 
cu speransa y compacion. 


Laga nos honra e cuidadornan aki, 
pasobra nan ta e berdadero pilar di 
inspiracion den e lucha contra cancer. 
Nan ta recorda nos cu amor y union por 


triunfa hasta den e retonan mas disficil. 
Hunto nos ta invencibel. 


| 2023 AÑA DI UNION Y POSITIVISMO! 


